OʻZBEKISTON RESPUBLIKASIDA TAShQI IQTISODIY FAOLIYATNI RAGʻBATLANTIRISh, ChET EL INVESTITSIYaLARINI JALB ETISh VA ULARNI HIMOYA QILISh ChORA-TADBIRLARI TOʻGʻRISIDA
(resolution, 1998-03-31)

Oʻzbekiston Respublikasi Prezidentining “Oʻzbekiston Respublikasida tashqi iqtisodiy faoliyatni ragʻbatlantirish, chet el investitsiyalarini jalb etish va ularni himoya qilish chora-tadbirlari toʻgʻrisida”gi Farmonga binoan, respublikasi ijtimoiy-iqtisodiy rivojlantirish uchun zarur shart-sharoitlarni yaratish va tashqi iqtisodiy faoliyatni kuchaytirish maqsadida Vazirlar Mahkamasi qaror qiladi: 1. Istiqbolni belgilash va statistika davlat qoʻmitasi Tashqi iqtisodiy aloqalar vazirligi, Moliya vazirligi, Fan va texnika davlat qoʻmitasi, Oʻzbekiston Respublikasi Tashqi iqtisodiy faoliyat milliy banki bilan birgalikda investitsiyalar yoʻnaltiriladigan respublika hayotining eng dolzarb muammolarini hal etishni, uning iqtisodiy qudratini va eksport imkoniyatlarini jadal rivojlantirishni taʼminlaydigan oʻta ahamiyatli loyihalarning roʻyxati va texnikaviy-iqtisodiy tavsifini oʻz ichiga olgan Oʻzbekiston Respublikasining investitsiya dasturini bir oy muddatda ishlab chiqsin va Vazirlar Mahkamasiga taqdim etsin. 2. Oʻzbekiston Respublikasi Tashqi ishlar vazirligi va Tashqi iqtisodiy aloqalar vazirligi bir oy muddatda Oʻzbekiston Respublikasining chet el investitsiyalarini himoya qilishni koʻzda tutuvchi va shu masalalar boʻyicha nizolarni hakamlik sudida koʻrib chiqish tartibini belgilovchi tegishli xalqaro-huquqiy bitim va ahdlashuvlarga qoʻshilishi haqidagi takliflarni Vazirlar Mahkamasiga kiritsinlar. 3. Moliya vazirligi, Tashqi iqtisodiy aloqalar vazirligi Oʻzbekiston Respublikasi Markaziy banki, Tashqi iqtisodiy faoliyat milliy banki bilan birgalikda bir oy muddat ichida chet el investitsiyalarini himoya qilish milliy sugʻurta jamgʻarmasi haqidagi nizom loyihasini, chet el kapitali ishtirok etadigan sugʻurta kompaniyalarini roʻyxatdan oʻtkazish tartibi va chet el investitsiyalarini sugʻurta qilish boʻyicha aʼmollar oʻtkazgan paytda mazkur kompaniyalardan soliq olishda ularga beriladigan qoʻshimcha imtiyozlar haqidagi takliflarni ishlab chiqsinlar va Vazirlar Mahkamasiga taqdim etsinlar. 4. Oʻzbekiston “Savdo” davlat-aksionerlik uyushmasi: Tashqi iqtisodiy aloqalar vazirligining roziligi bilan hamda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan hamkorlikda soʻm va valyutaga chet el tovarlari sotadigan xorijiy yuridik va jismoniy shaxslarni va fuqarolarni jalb etuvchi savdo korxonalari tarmogʻini barpo etish uchun zarur boʻlgan obyekt (bino, xona)lar roʻyxatini aniqlasin, chet el firmalari bilan Oʻzbekiston Respublikasida savdo uylari, firma doʻkonlari ochish yuzasidan tegishli ish olib borsin; Oʻzbekiston Respublikasi Moliya vazirligi, Markaziy banki, Davlat bojxona qoʻmitasi bilan birgalikda 10 kun muddat ichida Oʻzbekiston Respublikasi hududida chet el valyutasiga tovar sotish va xizmat koʻrsatish tartibi toʻgʻrisidagi Nizomni ishlab chiqsin va tasdiqlasin. 5. Istiqbolni belgilash va statistika Davlat qoʻmitasi “Oʻzshartnomasavdo” davlat uyushmasi bilan birgalikda bir oy muddat ichida Vazirlar Mahkamasiga litsenziyalanadigan tovarlar, (ishlar, xizmatlar)ni birjalar orqali sotish kvotalarini belgilash tartibi haqida takliflar taqdim etsin. 6. Litsenziyalanadigan eksport va import tovarlari roʻyxati 1-ilovaga* muvofiq tasdiqlansin. Oʻzbekiston Respublikasi Tashqi iqtisodiy aloqalar vazirligi ikki hafta muddat ichida litsenziyalari kimoshdi savdosida sotilishi moʻljallangan tovarlar (ishlar, xizmatlar)ni litsenziyalash tartibini ishlab chiqsin va tasdiqlasin. 8. Oʻzbekiston Respublikasi Tashqi iqtisodiy aloqalar vazirligi: manfaatdor vazirliklar, idoralar va tashkilotlar bilan birgalikda xorijiy kompaniyalar va xalqaro moliya tashkilotlarini jalb qilgan holda Oʻzbekistonda xalqaro paxta birjasini tashkil etish masalasini oʻrganib chiqsin. Vazirlar Mahkamasiga uch oy muddat ichida tegishli takliflarni taqdim etsin; Tashqi savdo aʼmollariga xizmat koʻrsatishni takomillashtirish maqsadida Oʻrta Osiyo temir yoʻl boshqarmasi, Oʻzbekiston Respublikasi Avtomobil transporti vazirligi, Oʻzbekistonning “Oʻzbekiston havo yoʻllari” milliy aviakompaniyasi va boshqa manfaatdor tashkilotlar bilan birgalikda bir oy muddat ichida transport-ekspeditorlik aksionerlik kompaniyasini tuzsin va uning xalqaro transport-ekspeditorlik muassasalari va tashkilotlari tizimiga kirishiga doir chora-tadbirlarni koʻrsin. 9. Quyidagilar tasdiqlansin: 2-ilovaga* muvofiq ayrim tovarlar, materiallar eksporti va importi uchun bojxona toʻlovlarining vaqtinchalik stavkalari; 3-ilovaga* muvofiq eksport va import qilinadigan ayrim tovarga boj haqlarini hisoblash va undirish tartibi; 5-ilovaga* muvofiq Oʻzbekiston Respublikasi hududi orqali olib oʻtish taqiqlangan buyumlar roʻyxati. 10. Belgilab qoʻyilsinki, Oʻzbekiston Respublikasidan olib chiqib ketish cheklab qoʻyilgan xalq isteʼmol mollari roʻyxati Tashqi iqtisodiy aloqalar vazirligi, “Oʻzshartnomasavdo” davlat uyushmasi, Davlat bojxona qoʻmitasi bilan birgalikda Istiqbolni belgilash va statistika davlat qoʻmitasi tomonidan, savdodan tashqari oborotda qoʻllaniladigan bojxona toʻlovlari stavkalari, bojxona ishlari uchun haq esa — Oʻzbekiston Respublikasi Moliya vazirligi bilan birgalikda Davlat bojxona qoʻmitasi tomonidan tasdiqlanadi. 11. Oʻzbekiston Respublikasi Tashqi iqtisodiy aloqalar vazirligi Oʻzbekiston Respublikasi Moliya vazirligi va Davlat bojxona qoʻmitasi bilan kelishib, zarur hollarda Oʻzbekiston Respublikasi bilan yagona bojxona ittifoqi tuzgan yoki erkin savdo zonasiga kiradigan davlatlardan chiqadigan tovarlarga nisbatan import uchun boj toʻlovlari boʻyicha ularni bunday toʻlovdan ozod qilish shaklidagi imtiyozlar joriy etish toʻgʻrisida, stavkalarni oʻzgartirish yoki imtiyozli olib kirish uchun kvotalar belgilash haqida Vazirlar Mahkamasiga takliflar kiritsin. 13. Dunyo jamoatchiligini, xorijiy ishbilarmonlar doiralarini respublikada jamiyatni yangilash, uni ijtimoiy-iqtisodiy isloh qilish, savdo, tashqi iqtisodiy va investitsiyaviy hamkorlikni koʻzda tutuvchi huquqiy asoslarni yaratish, Oʻzbekistonning xalqaro tashkilotlar bilan texnikaviy hamkorligini axborot xizmati bilan taminlash borasida amalga oshirilayotgan tadbirlar bilan keng miqyosda tanishtirish maqsadida, shuningdek, mahalliy va xorijiy sheriklar oʻrtasidagi samarali hamkorlikni taʼminlaydigan konsultatsiyaviy va boshqa xizmatlar koʻrsatuvchi, Oʻzbekiston Respublikasining xalqaro aloqalarini axborot bilan taʼminlovchi xoʻjalik hisobidagi idoralararo Markaz tuzish maqsadga muvofiq deb topilsin. Tashqi iqtisodiy aloqalar vazirligiga, Adliya vazirligiga, Tashqi iqtisodiy faoliyat milliy bankiga, Istiqbolni belgilash va statistika davlat qoʻmitasiga, Matbuot davlat qoʻmitasiga, Davlat teleradioeshittirish kompaniyasiga, Milliy axborot agentligiga boshqa manfaatdor respublika va chet el tashkilotlari bilan birgalikda Oʻzbekiston Respublikasining xalqaro aloqalarini axborot bilan taminlovchi Markaz tashkil qilishda hissa qoʻshish asosida ishtirok etish tavsiya qilinsin. Mazkur Markazga noshirlik faoliyati bilan shugʻullanish huquqi berilsin, unga respublikada va chet ellarda tarqatish maqsadida maxsus davriy nashrlar, axborot va reklama mahsulotlari chiqarishga ruxsat etilsin. Oʻzbekiston Respublikasining xalqaro aloqalarini axborot bilan taʼminlash Markazining manzili qilib mazkur kompleksning obyekti huquqlari bilan Respublika xalqaro savdo obyektlari kompleksi belgilansin. Oʻzbekiston Respublikasi Aloqa vazirligi Oʻzbekiston Respublikasining xalqaro aloqalarini axborot bilan taminlash Markazini kerakli telekommunikatsiya aloqasi jihozlari bilan shartnoma asosida taminlasin. Vazirliklar, idoralar, konsernlar, urshmalar, ittifoqlar, mahalliy boshqaruv organlari Markazga uning ustavida koʻrsatilgan faoliyatni amalga oshirish uchun zarur axborotlarni olishida yordam koʻrsatsinlar. Mazkur qarorning bajarilishini nazorat qilish Bosh vazir oʻrinbosari oʻrtoq B.S. Hamidovga yuklatilsin. Qarorning qanday bajarilayotganligi 1992-yilning dekabr oyida koʻrib chiqilsin.